રાજ્યમાં સરકારી કોલેજો ર૮માંથી વધીને ૮ર થઈ છે પણ તેની હાલત પણ આવી જ છે. સરકારી કોલેજોમાં ૮ર આચાર્યની સામે માત્ર ૧૯ આચાર્યની જગ્યા ભરાયેલી છે. અધ્યાપકોના ૧,૩૭પના મહેકમ સામે ૬૦૦ જગ્યા ભરાયેલી છે, ૮ર લાઈબ્રેરીયનમાંથી ૩૬ જગ્યા ભરાયેલી છે. આમ ભાજપ સરકાર વિદ્યાર્થીઓના ભાવિ સાથે ચેડા કરી રહી છે. પાર્ટ ટાઈમ અને સહાયક અધ્યાપકોને અનુક્રમે રૂ. ૧૬,પ૦૦/ અને રપ,૦૦૦/ના ફિક્સ પગાર ચૂકવીને શોષણ કરવામાં આવી રહ્યું છે. સેમેસ્ટર સિસ્ટમ ઉપર પ્રહાર કરતાં તેમણે જણાવ્યું હતું કે આ સિસ્ટમમાં વિદ્યાર્થીઓ પ્રથમ સેમેસ્ટરમાં પ૦ દિવસ અને બીજા સેમેસ્ટરમાં ૩૩ દિવસનું શિક્ષણકાર્ય ચાલે છે.